สังคมข่าวหุ้นนิวส์เวฟ
 หนังสือพิมพ์ข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดี 10 กันยายน 2558 ดัชนีตลาดหุ้นไทยปิดการซื้อขายอยู่ที่ 1,396.29 จุด ปรับเพิ่มขึ้น16.97 จุด พ่วงด้วยมูลค่าการซื้อขาย 4.6 หมื่นล้านบาท
10 ก.ย. 2558

 หนังสือพิมพ์ข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดี 10 กันยายน 2558 ดัชนีตลาดหุ้นไทยปิดการซื้อขายอยู่ที่ 1,396.29 จุด ปรับเพิ่มขึ้น16.97 จุด พ่วงด้วยมูลค่าการซื้อขาย 4.6 หมื่นล้านบาท
* ตลาดหุ้นไทยวิ่งกันมาถึงระดับ 1,396 จุด เลยขอช่วยลุ้นร่วมกับนักลงทุนอย่างเต็มกำลังเพื่อที่จะเห็นพี่ SET ของเราหวนกลับไปสู่ระดับ 1,400 จุดสักที
* แต่งานนี้ขอให้นักลงทุนอย่าประมาทกันเกินไป เพราะเมื่อวานคุณพี่ต่างชาติก็ยังคงเดินหน้าเทขายอย่างต่อเนื่อง ซึ่งงวดล่าสุดสาดออกไปอีกรวม 1,438 ล้านบาท ส่วนรายย่อยเทขาย 3,885 ล้านบาท ฝั่งเข้าซื้อทางสถาบันเก็บ 4,200 ล้านบาท และบัญชีบริษัทหลักทรัพย์ซื้อ 1,123 ล้านบาท
* หุ้นที่น่าสนใจวันนี้เริ่มกันด้วย BCP ล่าสุด ประกาศความชัดเจนแล้วว่า เตรียมวางแผนส่งบริษัทลูก BCPG ในฐานะตัวแทนกลุ่มธุรกิจไฟฟ้าเข้าสู่ตลาดหุ้นไทยในช่วงปี 59
* โดยปัจจุบันทางกลุ่มบริษัทมีกำลังผลิตไฟฟ้าในมือรวม 118 MW แล้วยังมีแผนขยับกำลังผลิตเพิ่มเป็น 300 MW ที่สำคัญในเชิงตัวหุ้น BCP ยังมีประเด็นน่าสนใจอีกเพียบ
* โดยถึงแม้ในไตรมาส 3 จะมีความเสี่ยงบันทึกสต๊อกลอสตามสไตล์ธุรกิจโรงกลั่น แต่ BCP ยังมีโอกาสรักษาฐานผลการดำเนินงานได้แกร่งกว่าโรงกลั่นบริษัทอื่น เนื่องจากมีกำไรธุรกิจไฟฟ้าเข้ามาช่วยพยุงเอาไว้นั่นเอง แถมราคาหุ้นในกระดานยังต่ำกว่าราคาเป้าหมาย 39 บาทอยู่มากโข
* มาต่อกันด้วยหุ้น ANAN ฟากโบรกฯ ส่องประเมินงบไตรมาส 3 เห็นว่า มีโอกาสทำกำไรทะลุ 200 ล้านบาท จากนั้นจะขยับขึ้นไปโดดเด่นเป็นพิเศษในช่วงไตรมาส 4 ด้วยตัวกำไรทุบสถิติ 700 ล้านบาท
* แรงหนุนหลักมาจากการเดินหน้ารับรู้รายได้เพิ่มขึ้นแบบต่อเนื่อง เรียกได้ว่า ข่าวดีหนุนหุ้นยังมีพร้อมซัพพอร์ตกันแบบรายทาง ราคาในกระดานล่าสุดปิดฉากอยู่ที่ 3.28 บาท เทียบกับราคาเป้าหมายระดับ 4 บาท อัพไซด์บานกว่า 20%
* หุ้นอสังหาฯ ที่น่าสนใจอีกรายขอยกให้กับ PS ล่าสุด ทางผู้บริหารออกปากมั่นใจว่า งวดปี 58 มีสิทธิได้เห็นยอดขายทะลุเป้าหมาย 47,000 ล้านบาท
* หลังจากงวด 8 เดือนแรกที่ผ่านมา PS โชว์ฟอร์มสวยฟาดยอดขายไปแล้วกว่า 31,000 ล้านบาท ดังนั้น ช่วงเวลาที่เหลืออีก 4 เดือนสุดท้าย จึงไม่ถือเป็นเรื่องยากเกินไปที่จะบรรลุเป้าหมายที่บริษัทตั้งไว้นั่นเอง
* หุ้น TTCL หลังจากเงียบหายกันไปนาน หวนกลับมารอบนี้เลยหยิบข่าวดีมาฝากนักลงทุน โดยผู้บริหารประกาศว่า ปัจจุบันอยู่ในระหว่างลุ้นยื่นงานประมูลรวมทั้งหมด 13 โครงการ คิดเป็นมูลค่ารวมสูงกว่า 60,000 ล้านบาทเลยทีเดียว
* ขณะที่ทิศทางผลการดำเนินงานปี 58 ยังคงสดใสต่อเนื่อง โดยเบื้องต้นประเมินว่า จะมีโอกาสทำรายได้เติบโตขึ้นอีก 10% จากงวดปี 57
* ส่วนราคาหุ้น TTCL เมื่อวานปิดอยู่ที่ 25 บาท ขณะที่แวดวงการเงินล้วนประสานเสียงให้ราคาเป้าหมายขั้นต่ำ 36 บาท เท่ากับเหลือช่องว่างกันให้ได้ลงทุนอีกเพียบ
* หุ้น AJD หงายไพ่ประกาศเพิ่มทุน 800 ล้านหุ้นออกมาเรียบร้อย โดยเตรียมขายแบบ RO ในอัตรา 20 หุ้นเดิมต่อ 1 หุ้นเพิ่มทุน ราคา 0.80 บาท และเคาะขายแบบ PP ในราคา 1 บาท
*  จุดที่น่าสนใจอีกอย่าง นั่นคือ รายชื่อคนที่เข้ามาซื้อหุ้นเพิ่มทุน PP ปรากฏว่า หนึ่งในนั้นคือ วิชัย วชิรพงศ์ หรือ เสี่ยยักษ์ ซะด้วย ซึ่งเข้ารับ PP ร่วม 200 ล้านหุ้น พร้อมกับมีเงื่อนไขติดไซเลนต์พีเรียด 1 ปี
* โดยแผนเพิ่มทุนรอบนี้ถือเป็นการเตรียมความพร้อมด้านเงินทุนเพื่อรองรับการเติบโตไปสู่ธุรกิจออนไลน์และโลจิสติกส์นั่นเอง  เรียกได้ว่าสิ่งที่ AJD เคยเก็บซ่อนกันมานาน กำลังได้เห็นเป็นรูปเป็นร่างสักที *